Protivín

Tiu ĉi artikolo temas pri municipo en distrikto Písek. Eble vi serĉas: Protivin (municipo en usona ŝtato Iowa).

Protivín () estas urbo en Ĉeĥio kun  (). Ĝi situas en Sudbohemia regiono, 12 km sude de la urbo Písek, surborde de la rivero Blanice, apud la ĉefŝoseo inter Prago kaj České Budějovice.

La urbo konatas precipe pro biero , produktata en la loka bierfarejo  PLATAN (fondita en 1598), nomita laŭ la al la bierfarejo kondukanta platanaleo.

Naskiĝurbo de fama verkisto kaj figurartisto Jiří Kolář (1914-2002).

El tradiciaj kulturaj aranĝoj plej konatas historia urba festo, okazanta en septembro.

Loĝantaro

 Partoj de urbo 
Urbo Protivín konsistas el naŭ partoj sur naŭ katastraj teritorioj

 Chvaletice (k. t. Chvaletice u Protivína)
 Krč (k. t. Krč u Protivína)
 Maletice (ankaŭ nomo de k. t.)
 Milenovice (ankaŭ nomo de k. t.)
 Myšenec (ankaŭ nomo de k. t.)
 Protivín (ankaŭ nomo de k. t.)
 Selibov (ankaŭ nomo de k. t.)
 Těšínov (k. t. Těšínov u Protivína)
 Záboří (k. t. Záboří u Protivína)

 Vidindaĵoj 
 kastelo (origine burgo) fondita en la 13-a jarcento de la reĝo Přemysl Otakar la 2-a, rekonstruita renesance kaj baroke, kun ĉirkaŭa 7,6 ha granda angla parko kun 20 specoj de raraj arboj (nuntempe privata havaĵo de magistrato Prago 4)
 frubaroka preĝejo de Sankta Elizabeto la Portugala el 1662
 baroka du-ala subparoĥestrejo, en 2006-2010 komplete rekonstruita, sidejo de informa kaj kleriga centro kaj ekspoziciejo (zoologia muzeo kun originalaj skeletoj kaj remnuraĵoj de de ekzotikaj bestoj, kun la plej granda kolekto de rinoceraj skeletoj en la tuta mondo; ekspozicio pri Jiří Kolář, arkeologiaj trovaĵoj, portempaj ekspozicioj)
 urba muzeo sur la ĉefplaco (filio de Muzeo de la regiono Prácheň - kun ekspozicioj pri historio, etnografio kaj precipe unika specialigita ekspozicio "Ekzotika naturo" - insekto, submara vivo, montaro, savanoj, dezertoj, river-, mar- kaj lagobordoj, praarbaroj)
 unika krokodila bestoĝardeno (kun 18 specoj de krokodiloj, la plej granda tiuspeca kolekto en tuta Mezeŭropo)
 bierfarejo Platan - ebleco de fakaj ekskursoj pri produktado de biero
 bazlernejo, konstruita en 1902-1903 en stilo de t.n. ĉeĥa novrenesanco, ornamita de sgrafitoj de Mikoláš Aleš
 klasikisma grenejo el 1832 (situanta apud la bierfarejo)

 Ĉirkaŭaĵo 
 Klokočín - pitoreska renesanca fortikaĵo kun infangalerio
 Zelendárky - 12 km longa instrupado tra protektita naturo en ĉirkaŭaĵo de la urbo, taŭga ankaŭ por biciklado (aro de 10 fiŝlagoj, ĉevalejoj, bieno por cervoj kaj damaoj, interesa vilaĝa arkitekturo)
 valora romanika preĝejo en Myšenec
 urbo Písek
 naturparko Písecké hory

 Literaturo 
 CHMELÍK, Jan. Protivín ve víru staletí. Protivín : Město Protivín - Městské kulturní středisko Protivín, 2007. 36 p. : il., fot.
 KOLAFOVÁ, Antonie – JAROLÍMEK, Jiří. 700 let města Protivína. Protivín : Měst. nár. výbor, 1982. 93 p., fot.
 MĚSTO Protivín a okolní obce na pohlednicích. Písek : Prácheňské nakladatelství, 2003. 107 p. , fot., il. ISBN 80-86566-17-X

 Eksteraj ligiloj 
 Fotogalerio de la urbo kaj ĉirkaŭaĵo
 Informcentro
 Urba muzeo
 Krokodila bestoĝardeno


Kategorio:Urboj en distrikto Písek
Kategorio:Municipoj en distrikto Písek
Kategorio:Urboj en Bohemio
Kategorio:Setlejoj en Ĉeskobudejovica baseno